**LĪGO RĪGA GRĪZIŅKALNĀ!**

**TIRDZNIECĪBAS ORGANIZĒŠANAS PROJEKTS**

**1. Vispārīgie noteikumi**

1.1. Tirdzniecības organizators ir SIA “Ideju institūts” (turpmāk tekstā - Rīkotājs).

Šis nolikums nosaka kārtību kādā notikumam *Līgo Rīga Grīziņkalnā!* (turpmāk - Pasākums) tiek piešķirtas tirdzniecības atļaujas, kas paredzētas sabiedriskās ēdināšanas pakalpojuma sniegšanai un alkoholisko (alus, sidrs, vīns, vieglie alkoholiskie kokteiļi), bezalkoholisko dzērienu un pārtikas tirdzniecībai (turpmāk – Atļauja).

1.2. Tirdzniecības vietas tiek iedalītas divās kategorijās:

1.2.1. sabiedriskās ēdināšanas tirdzniecības vieta - treileris vai telts ar maksimālo platību 25m2 (pilns serviss – siltais ēdiens, uzkodas, bezalkoholiskie dzērieni, alus, sidrs vai dzērieni, kam alkohola koncentrācija nepārsniedz 12 (divpadsmit) %);

1.2.2. mazā tirdzniecības vieta (bezalkoholiskie dzērieni, alus, sidrs vai dzērieni, kam alkohola koncentrācija nepārsniedz 12 (divpadsmit) %, uzkodas).

1.3. Pasākumā paredzēta glāžu depozītsistēma, kas ir saistoša visiem tirdzniecības dalībniekiem.

**2. Tirdzniecības apjoms**

2.1. Šī nolikuma ietvaros konkursa kārtībā tiks piešķirtas tiesības uz tirdzniecības vietām:

2.1.1. 4 (četras) lielās sabiedriskās ēdināšanas tirdzniecības vietas,

2.1.2. 4 (četras) mazās sabiedriskās ēdināšanas tirdzniecības vietas.

Tirdzniecības vietu skaits var tikt mainīts vai palielināts atbilstoši Pasākuma organizatoru ieskatiem un iesniegto piedāvājumu un sortimenta specifikai.

**3. Pieteikšanās kārtība un atlases prasības pretendentiem**

3.1. Pretendentam jāatbilst šādām prasībām:

3.1.1. Pretendents ir reģistrēts normatīvajos aktos noteiktajā kārtībā;

3.1.2. Pretendentam, kurš pretendē uz lielo tirdzniecības vietu iepriekšējos 5 (piecos) gados ir dalības pieredze vismaz 2 (divos) līdzīga apmēra pasākumos. Par līdzīgiem pasākumiem tiek uzskatīti pasākumi, kuru apmeklējums sasniedz vismaz 3 000 cilvēku.

3.2. Pretendentam jāiesniedz šādi dokumenti:

3.2.1. Aizpildīta pretendenta pieteikuma anketa (*pielikums nr.1*)

3.2.2. Dokuments, kas apliecina Nolikuma 3.1.2. punktā noteikto pieredzi (lielās tirdzniecības vietas Pretendenta pieredzes apraksts) (*pielikums nr.1*).

3.2.3. Pretendenta piedāvājuma apraksts (*pielikums nr.1*):

3.2.3.1. Pretendenta tirdzniecības vietas plānotā vizuālā izskata apraksts un attēlojums (darbinieku izskats, firmas norāde, tirdzniecības vietas noformējums, foto no iepriekšējām izbraukuma tirdzniecības vietām) (*pielikums nr.1*);

3.2.3.2. Paredzētā tirdzniecības sortimenta saraksts un cenas (*pielikums nr.1*)

3.2.4. Pretendenta apliecinājums par Valsts ieņēmumu dienestā reģistrētas nodokļu un citu maksājumu reģistrēšanas elektroniskās ierīces vai iekārtas tehniskās pases vai Valsts ieņēmumu dienestā reģistrētu kvīšu esamību.

3.2.4. Cita informācija, kuru pretendents uzskata par nozīmīgu *(pielikums nr.1).*

3.3. Pieteikumi iesniedzami elektroniski. Pieteikuma anketa un saistītie dokumenti ir jānosūta uz e-pastu tirgo@idejuinstituts.lv (tel.nr. 67289496).

3.4. Pieteikumi jāiesniedz līdz 2024. gada 3. jūnijam.

3.5. Pieteikumu pieņemšana tiek uzsākta ar 2024. gada 13. maija plkst. 10.00.

3.6. Uzvarētāji par pieteikumu vērtēšanas rezultātiem tiks informēti elektroniski uz anketā norādīto e-pasta adresi līdz 2024. gada 10. jūnijam.

3.7. Pretendentam var tikt atteikta dalība pasākumā, ja ir tikusi konstatēta negatīva sadarbības pieredze tirdzniecības organizatora vai Pasūtītāja rīkotajos pasākumos.

**4. Pretendentu atlases kārtība**

4.1. Pretendenta pieteikumu izvērtē Rīkotājs.

4.2. Rīkotājs pārliecinās par:

4.2.1. Pretendenta atbilstību 3.1. punktā noteiktajām prasībām;

4.2.2. Pretendenta iesniegto dokumentu atbilstību 3.2. punktā noteiktajam.

4.3. Rīkotājs izskata pretendenta pieteikumu, piešķirot punktus pēc šādiem kritērijiem:

|  |  |
| --- | --- |
| Tirdzniecības sortimenta daudzveidība un oriģinalitāte | 0 – 20 punkti |
| Pretendenta piedāvāto cenu pieejamība un atbilstība dažādām mērķauditorijām | 0 – 20 punkti |
| Tirdzniecības vietas un darbinieku tērpu noformējums | 0 – 20 punkti |
| Pretendenta pieredze izbraukuma tirdzniecībā (lielajām tirdzniecības vietām) | 0 – 20 punkti |

**5. Rīkotāja un Tirgotāja tiesības un pienākumi**

5.1. Pretendents, kura pieteikumu apstiprina dalībai Pasākumā, turpmāk tiek saukts par Tirgotāju.

5.2. Tirgotāja firmas norādes un reklāmas izvietošana tirdzniecības vietās ir rakstveidā jāsaskaņo ar Rīkotāju.

5.3. Tirgotājam jānodrošina šādu noteikumu ievērošana:

5.3.1. Jānodrošina sava tirdzniecības vieta – Sabiedriskās ēdināšanas tirdzniecības tirgotājam vienkrāsaina telts vai treileris bez reklāmas elementu izvietojuma uz tās, kas tiek nostiprināta zālienā vai uz asfalta atbilstoši drošības nosacījumiem un Rīkotāja norādītajā vietā, Mazās tirdzniecības vietas tirgotājam – mazā telts, piekabe, tirdzniecības ratiņi vai cita veida izbraukuma tirdzniecības vieta; Tiks individuāli izskatīti pieteikumi, kuros pieteiktas tirdzniecības teltis ar uz sienām vai jumta izvietotu tirgotāja nosaukumu / logotipu. Individuāli tiks izskatīti pieteikumi, kuros pieteiktas teltis ar uz tām izvietotiem alus vai cita veida alkohola ražotāju logotipiem, reklāmām.

5.3.2. Tirgotājs savu tirdzniecības vietu iekārto par saviem resursiem. Tirgotājs pats nodrošina letes, plauktus, un citu tirdzniecības aprīkojumu.

5.3.3. Tirgotājam jānodrošina, lai pie katras tirdzniecības vietas redzamā vietā būtu izvietoti šādi dokumenti - Tirdzniecības atļaujas kopija (to Tirgotājam izsniedz Rīkotājs), alkoholisko dzērienu tirdzniecības licences tirgošanai izlejamā veidā kopija (nepieciešama tikai Tirgotājiem, kas tirgos alkoholiskos dzērienus)

5.3.4. Nepieļaut ēdiena gatavošanu Pasākuma apmeklētājiem pieejamās vietās.

5.3.5. Redzamās vietās jāizvieto preču cenas un sortiments.

5.3.6. Lietot tikai vienreizējos, pārstrādei paredzētos lietošanas traukus un ēšanas piederumus.

5.3.7. Netirgot alkoholiskos dzērienus, kuru alkohola koncentrācija pārsniedz 12 (divpadsmit) %.

5.3.8. Netirgot dzērienus un pārtikas produktus stikla tarā.

5.3.9. Aprīkot izbraukuma tirdzniecības vietu atbilstoši ugunsdrošības noteikumiem, uzturēt savu tirdzniecības telti sanitārā un tehniskā kārtībā.

5.3.10. Atbilstoši normatīvajiem aktiem, turēt tirdzniecības vietā lietošanas kārtībā esošu ugunsdzēšamo aparātu. Avārijas situācijas gadījumā nekavējoties informēt par to Rīkotāju vai tā pārstāvi, kā arī organizācijas, kas nodrošina attiecīgu komunikāciju apkalpošanu, veikt neatliekamus pasākumus avārijas likvidēšanai.

5.3.11. Tirgotājam ir aizliegts izmantot degvielas strāvas ģeneratorus (troksnis, dūmi).

5.3.12. Uzturēt kārtībā tirdzniecības zonu visu tirdzniecības laiku, nodrošinot regulāru atkritumu savākšanu Tirgotāja tirdzniecības zonā, kā arī no Pasākuma apmeklētājiem paredzētajiem galdiem pie Tirgotāja tirdzniecības zonas atbilstoši Rīkotāja norādījumiem. Tirgotājam aizliegts patvaļīgi pārvietot Pasākuma apmeklētājiem paredzētos galdus un solus;

5.3.13. Tirgotājam tirdzniecība jāveic un vismaz daļējs sortiments jāspēj piedāvāt visu Pasākuma laiku, atbilstoši šiem Noteikumiem.

5.3.14. Pēc tirdzniecības beigām atstāt tirdzniecības zonu kārtībā;

5.3.15. Pirms pasākuma sākuma Rīkotājs ir tiesīgs apsekot tirdzniecības vietas un, konstatējot pārkāpumus vai nepilnības, pieprasīt nekavējoties to novērst. Gadījumā, ja Tirgotājs neizpilda savus pienākumus, saskaņā ar 5. nolikuma punktu, tiek noteikta soda nauda EUR 300,00 (trīs simti *euro*, 00 centi + PVN) apmērā par katra punkta pārkāpumu.

5.4. Rīkotājs tirdzniecības vietās nodrošina:

5.4.1. Elektrības pieslēgumu līdz noteiktai jaudai – 3kW par tirdzniecības vietu, papildus elektrības pieslēgumi tiks veikti par samaksu pēc iepriekšējas vienošanās;

5.4.2. Krēslus un galdus vai stāvgaldus Pasākuma apmeklētājiem;

5.4.3. Pasākuma teritorijas apsardzi (netiek apsargāts tirdzniecības vietu aprīkojums). Rīkotājs neatbild par Tirgotāja īpašumu, preci, transporta līdzekļiem, darbiniekiem.

5.4.4. Sanitārtehniskos mezglus pasākuma teritorijā;

5.4.5. Atkritumu tvertnes pasākuma teritorijā;

5.4.6. Rīkotājs nodrošina Tirgotāju ar teritorijas auto transporta caurlaidēm Pasākuma montāžas un demontāžas laikā preču vai tirdzniecības iekārtu piegādei pēc Tirgotāja pieprasījuma, atbilstoši Rīkotāja izstrādātajiem noteikumiem. Tirgotāju transportu aizliegts pasākuma laikā atstāt pasākuma teritorijā.

**6. Tirdzniecības laiks**

6.1. Tirdzniecības veikšanas laiks: Rīga, Grīziņkalna parks 23.06.2024 no plkst. 20.00 līdz 24.06.2024. plkst. 04.00.

**7. Montāžas un demontāžas laika plāns**

**Montāža 23.06.2024.**

No plkst. 10.00 līdz plkst. 18.00 - tirdzniecības vietas iekārtošana

Līdz plkst. 18.30 – tirgotāju transportam jāizbrauc no teritorijas

Plkst. 19.00 – tehniskā gatavība

**Demontāža 24.06.2024.**

Plkst. 04.30 - pilna apmēra demontāža

Līdz plkst. 07.00 – jāpamet teritorija

**8. Pasākuma apraksts un programma**

Mūsu senči Līgo svinēja savās mājās vai ciemojoties pie kaimiņiem, un arī šogad, 23.jūnijā plkst. 20.00 Grīziņkalna parkā, rīdzinieki ir aicināti pilnvērtīgi un Rīgas garam atbilstoši svinēt gada īsāko nakti savās mājās un savā pilsētā. “Līgo Rīga Grīziņkalnā!” ir pasākums, kas apvieno tradīciju spēku un mūsdienīgus izteiksmes līdzekļus.

**Skatuves programma**

20.00 Folkloras kopa “Kokle”

21.20 Elza Rozentāle un “Bur mani”

22.20 - 22.40 Saules pavadīšana un ugunskura iekurināšana kopā ar

Elzu Rozentāli, folkloras kopu “Kokle”, Katrīnu un Laimu Dimantām un pavadošo grupu

22.40 - 00.10 Māsas Dimantas ar programmu “Celies, Jāņu diena!”

00.10 - 00.30 DJ

00.30 - 01.50 Muzikālā apvienība “Viedais fonogrāfs”

01.50 - 02.10 DJ

02.10 - 03.45 Grīziņkalna balle kopā ar grupu „The Originals”

03.45 - 04.30 Līgo ballīte kopā ar DJ Kasparu Zaviļeiski

04.30 Saules sagaidīšana un pasākuma noslēgums

**Aktivitāšu laukums**

20.00–22.00 Aktivitāšu un tradīciju zonā Jāņu rotaļas, vainagu vīšana un aktīvas Līgo spēles visai ģimenei

* 1. Saules pavadīšana un uguns iedegšanas rituāls

**9. Tirdzniecības vietu izvietojuma plāns**

****

Tiedzniecības izvietojuma plāns ir aptuvens un var tikt mainīts pēc tirdzniecības organizatora ieskatiem un tirdzniecības Pretendentu vietu specifikas.

**10. Tirdzniecības sortiments**

**ĒDIENI UN DZĒRIENI**

Pieļautais sortiments:

! Visa produkcija paredzēta patēriņam uz vietas

* Tradicionālās Līgo svētku siltās un aukstās uzkodas
* Tradicionālie Līgo svētku siltie un aukstie ēdieni
* Dažāda veida bezalkoholiskie dzērieni
* Veselīgas uzkodas
* Saldās uzkodas, našķi
* Sāļās uzkodas
* Siltās uzkodas
* Konditoreja
* Veselīgi dzērieni
* Atspirdzinoši dzērieni (ievērojot Nolikuma 5. punktu)
* Karsti dzērieni
* Saldējums
* Veselīgi siltie ēdieni
* Siltie ēdieni
* Alus (ievērojot Nolikuma 5. punktu)
* Sidrs (ievērojot Nolikuma 5. punktu)
* Vieglie alkoholiskie kokteiļi (ievērojot Nolikuma 5. punktu)

**Pielikums Nr.1**

**PIETEIKUMA ANKETA**

2024.gada \_\_\_\_\_. maijā

Juridiskās personas nosaukums:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Juridiskās personas reģistrācijas nr.:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Juridiskās personas juridiskā adrese:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Uzņēmuma bankas konts:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Kontaktpersonas vārds uzvārds:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Kontaktpersonas tālrunis:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Kontaktpersonas e-pasts:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Uzņēmuma darbības īss apraksts:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Pievienojamie dokumenti:

- Paredzētā tirdzniecības sortimenta saraksts (jānorāda specifikācija, precīzs svars) un cenas (iesniegtajam sortimenta sarakstam jāatbilst realizācijai, izmaiņas iespējamas tikai iepriekš rakstiski saskaņojot ar Rīkotāju).

- Tirdzniecības vietas iekārtojuma apraksts – tehniskā aprīkojuma precīzs uzskaitījums ar parametriem (norādot precīzus izmērus), vizuālā noformējuma apraksts, darbinieku tērpu apraksts, skices, tirdzniecības vietas vizualizācijas.

- Iepriekšējās izbraukuma tirdzniecības darba pieredze (lielajām tirdziecības vietām) – pēdējo divu gadu pasākumu uzskaitījums pēc paša izvēles.

- Tirdzniecības pretendents var iesniegt arī atsauksmes no sadarbības partneriem par dalību izbraukuma tirdzniecībā.

- Tirdzniecības pretendenta apliecinājums par Valsts ieņēmumu dienestā reģistrētas nodokļu un citu maksājumu reģistrēšanas elektroniskās ierīces vai iekārtas tehniskās pases vai Valsts ieņēmumu dienestā reģistrētu kvīšu esamību.

\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_

 (amata nosaukums) (paraksta atšifrējums)